આજે પણ દેશમાં એવાં કેટલાંય ગામડાં છે જ્યાં બેન્ક, એટીએમ જેવી વ્યવસ્થા પ્રણાલી નથી. ઘણાં લોકો એવા છે જેમની પાસે નાણાં પણ નથી અને બેન્ક એકાઉન્ટ પણ નથી. એવાં ઘણાં ગામડાં અને ઘણાં લોકો છે જ્યાં પ્રધાનમંત્રી જનધન યોજના બાદ બેન્કમાં એકાઉન્ટ્સ ખૂલ્યાં છે. ખેર, આજે સામાન્ય અને ગરીબ માણસ પાસે પોતાનું એકાઉન્ટ ખોલાવવાની વ્યવસ્થા છે પણ આજથી વીસ વર્ષ પહેલાંના સમયનો વિચાર કરો, ખિસ્સામાં એક રૂપિયો નહીં, વાંચવા-લખવાનું જ્ઞાન નહીં, કોઇ દસ્તાવેજોનાં ઠેકાણાં નહીં એવા સમયે લોકોએ કેવી રીતે બચત કરી હશે અને તેમાં પણ જો એ લોકો મહિલા હોય તો… તો ઔર મુશ્કેલી.